Վերջին 15 տարիների ընթացքում առաջին անգամ ՀՀ-ի մոտ 1000 գյուղեր վերջապես թերթ են ստանում եւ տեղեկացվում երկրում եւ իրենց մարզում/գյուղում տեղի ունեցող իրադարձություններին: Իրենց մարզի մասին պատմող էջերից տեղեկանում են սեփական մարզի խնդիրներին, հնարավորություն են ստանում իրենց պրոբլեմների մասին թերթի միջոցով տեղեկացնել երկրի իշխանություններին: Թերթի խմբագրակազմը հուսով է, որ այդպիսով կթոթափվի լքված ու մոռացված լինելու բարդույթը: Երկրի կառավարության համապատասխան օղակները կտեղեկանան հեռավոր գյուղերում իրենց ոլորտի հիմնախնդիրներին եւ մարդիկ կհամոզվեն, որ իրենց ձայնը, բողոքը հասնում է «վերեւներին»: Թերթի գործունեությունը բարոյահոգեբանական մեծ ազդակ կլինի եւ հանրությանը կհանի ակտիվ ապրելակերպի, հանուն իր ընտանիքի, գյուղի, մարզի բարգավաճման: